SKAL VI LEKE?

Den er min!

Nei, min!

Nei, den er min!

Nei, min!!

Jeg tok trehjulssykkelen først,

og forresten er jeg størst!

Så derfor er den min, ikke din!

Det er ikke sant,

- det er barnehagen sin!

Min tur!

Nei, - min!

Nei, min tur!!

Nei, min!!

Jeg tok denne huska først,

du må vente, du er størst!

Så derfor er den min, ikke din!

Det er ikke sant,

- det er barnehagen sin!

Da kan jeg ikke leke med deg,

og du kan ikke leke med meg!

Men hvis jeg tar trehjulssykkelen så kan du sitte på, og så kan jeg gi deg fart på huska etterpå.

Når vi skal spise kan du få eple av meg, og så kan jeg kanskje få litt gulrot av deg.

Skal vi det?

Skal vi leke?

Pingvinene vagger så rolig av sted,

da en av de snubler og drar resten med,

men snøen er myk og polstringen god,

så heldigvis overlever alle tjueto.

Når jeg sto alene,

rekte du ut en hånd,

og slik var begynnelsen,

på vårt gode vennskapsbånd.

Du har alltid stilt opp,

når jeg er trist og lei,

den beste vennen i verden,

er nettopp deg!